钦定古今图书集成/明伦汇编/官常典/第726卷 > 曹孝先
## 钦定古今图书集成/明伦汇编/官常典/第726卷 > 曹孝先

按《宁波府志》：“孝先，字元思，宝庆中，任楚州录事参军。
李全谋叛，遣刘福庆胁犯制置许国，孝先趋入谕之
曰：‘有情欲陈，当入文状。制置朝廷，大臣犯制置，是犯
朝廷也。汝不欲使李氏保有富贵哉’！语既为乱军所
射，中喉，拔箭叱曰：‘误李全斩东市，非汝曹而谁？曹孝
先决不爱生，制置决不可杀贼’。”芒镞交集，血流被体，
犹登城与国谋，血尽气微，枕之以砖，遂绝。事闻，诏赐
庙额曰“旌忠”，官其子诜。